Τιθραύστης

Ο Τιθραύστης ήταν Πέρσης σατράπης των Σάρδεων για αρκετά χρόνια, στις αρχές του 4ου π.Χ. αιώνα. Στάλθηκε από τα Σούσα για να αντικαταστήσει τον Τισσαφέρνη το 395π.Χ., τον οποίο συνέλαβε και εκτέλεσε. Λίγα είναι γνωστά για τον ίδιο και τις δραστηριότητές του. 

Για να εξαλείψει την απειλή του σπαρτιατικού στρατού του Αγησιλάου ο Τιθραύστης στέλνει πρέσβεις και τον πείθει να βαδίσει βόρεια στη σατραπεία του Φαρνάβαζου, δίνοντάς του 30 τάλαντα για την αγορά τροφίμων για την πορεία του στρατεύματος.

Ο Ξενοφών αναφέρει ότι στη συνέχεια ο Τιθραύστης έδωσε 50 τάλαντα στον Τιμοκράτη τον Ρόδιο και τον έστειλε σε μια αποστολή διαβολής στην Ελλάδα, με στόχο να αποχωρήσει εντελώς ο Αγησίλαος και οι δυνάμεις του από την Ασία.

Παραπομπές 

Πέρσες
Αχαιμενίδες σατράπες